open-index/open-wikipedia-markdown huggingface dataset:
קרטרטון (ניו זילנד)

**קַרְטֶרְטוֹן** (באנגלית: **Carterton**, במאורית: **Taratahi**) היא עיירה בחבל ולינגטון בניו זילנד ומרכזה של **מחוז קרטרטון**. היא שוכן באזור החקלאי הנקרא ואיראראפּה באי הצפוני של ניו זילנד. היא ממוקמת 14 ק"מ דרומית מערבית ממסטרטון ו־80 ק"מ צפון מזרחית לעיר ולינגטון. בקרטרטון מתגוררים 5,850 תושבים (נכון ליוני 2021), מתוך אוכלוסיית מחוז הכוללת של 10,050.

קרטרטון נוסדה בשנת 1857. בראשיתה נקראה *Three Mile Bush*, ושימש מגורים לסוללי הכביש בין ולינגטון למסטרטון. מאוחר יותר שונה שמו כדי להנציח את צ'ארלס קרטר, שהיה אחראי על בניית "הגשר השחור" מעל הנהר ואיוהין מדרום ליישוב. היישוב מתאר את עצמו כ"בירת הנרקיסים של ניו זילנד", ומקיים פסטיבל נרקיסים מדי שנה ביום ראשון השני שחל בספטמבר.

## היסטוריה
המועצה המקומית של קרטרטון היא רָשוּת השלטון המקומי הראשונה בעולם שבחרה בראש עיר טרנסג'נדר – כשבחרה בטרנסג'נדרית ג'ורג'ינה בייר. בייר אף הפכה לחברת הפרלמנט הטרנסג'נדר הראשונה בעולם ב־1999.

ב־7 בינואר 2012 התרסק כדור פורח מעט צפונית ליישוב; אחד עשר בני אדם נהרגו, והתאונה דווחה בכל העולם. כלי הטיס נגע בקו מתח גבוה אשר מזין את מערכת החשמל של קרטרטון, וכתוצאה מכך עלה באש וניתק את העיר מחשמל לזמן קצר.

## דמוגרפיה
קרטרטון מתפרסת על 5.3 קילומטרים רבועים ונכון ל־2021 היו בו כ־5850 נפשות, בצפיפות אוכלוסין של 1,104 נפשות לקילומטר רבוע.

לפי מפקד האוכלוסין, 89.4% מתושבי קרטרטון ממוצא אירופאי, ו־15.4% מאורים.

אחוז הנולדים בחו"ל הוא 16.5%, לעומת 27.1% בניו זילנד כולה.

חלק מהמשיבים סירבו לומר מה השתייכותם הדתית; מתוך אלו שהשיבו, 51.9% היו ללא דת, 35.3% היו נוצרים, 0.7% היו הינדים, 0.2% היו מוסלמים, 0.5% היו בודהיסטים ו-2.7% היו בעלי דתות אחרות.

## חינוך
בקרטרטון שלושה בתי ספר יסודיים (כיתות א' עד ח'). אין ביישוב בית ספר תיכון. התיכון הקרוב הוא Kuranui College, בגרייטאון, מרחק 10 קילומטרים.

## תחבורה
### כבישים
הכביש המהיר מס' 2 של ניו זילנד, אשר מחבר את ולינגטון למסטרטון, עובר דרך הרחוב הראשי של קרטרטון.

קו אוטובוס מס' 200 של Metlink מחבר בין קרטרטון לבין מסטרטון, גרייטאון, פת'רסטון, ומרטינבורו.

### רכבת
קרטרטון מצוי על קו וייראראפה, של חברת KiwiRail ו־Transdev מטעם Metlink; הקו מחבר את קרטרטון לוולינגטון.

## קישורים חיצוניים

## הערות שוליים

קטגוריה:ניו זילנד: יישובים
קטגוריה:יישובים שהוקמו ב-1857
כדורסל 3x3 במשחקים האולימפיים

[ממוזער|[פיקטוגרף של ענף הכדורסל 3x3]]
**[[כדורסל 3x3]]** הוצג ב**[[משחקי הקיץ האולימפיים]]** כענף ספורט אולימפי רשמי באולימפיאדת טוקיו 2020.

## היסטוריה
ב-9 ביוני 2017 הודיע הוועד המנהל של הוועד האולימפי הבין-לאומי כי כדורסל 3x3 יהפוך לספורט אולימפי רשמי החל מאולימפיאדת הקיץ 2020 בטוקיו, יפן, לגברים ונשים כאחד. התחרויות הראשונות נערכו ב-2021, לאחר דחייתה של אולימפיאדת 2020 בשל מגפת הקורונה, בהשתתפות 8 נבחרות בכל טורניר. נבחרות  בגברים ו בנשים זכו במדליות הזהב.

## אירועים
### גברים
#### סיכום

#### טבלת מדליות

#### מדינות משתתפות

### נשים
#### סיכום

#### טבלת מדליות

#### מדינות משתתפות

## טבלת מדליות

## ראו גם
*כדורסל במשחקים האולימפיים

## קישורים חיצוניים
*כדורסל 3x3 באתר הרשמי של פיב"א
*כדורסל 3x3, באתר המשחקים האולימפיים

## הערות שוליים

קטגוריה:ענפי ספורט במשחקים האולימפיים
קטגוריה:כדורסל במשחקים האולימפיים
קטגוריה:כדורסל 3x3
גאורגי קולישב

**גאורגי קולישב גורוב** (בבולגרית: **Георги Кулишев Гугов**; 21 בספטמבר 1885, דויראן, האימפריה העות'מאנית – 27 בספטמבר 1974, סופיה, הרפובליקה העממית של בולגריה) היה מהפכן, פובליציסט, פוליטיקאי ומשפטן בולגרי מקרב חוג זוונו, אשר ב–1946 כיהן כשר החוץ של ממלכת בולגריה.

## קורות חייו
גאורגי קולישב נולד בדויראן. הוא סיים בית ספר תיכון בסלוניקי ובהמשך הועסק כמורה בעיר הולדתו, בשטיפ ובסלוניקי. היה חבר באחד הענפים של הארגון המהפכני הפנים-מקדוני וב-1906 נעצר על ידי העות'מאנים ונכלא. לאחר מלחמת הבלקן השנייה היגר לשטחי ממלכת בולגריה ורכש השכלה אקדמית במשפטים באוניברסיטת סופיה. בתקופת מלחמת העולם הראשונה החל קולישב לעבוד במזכירות העיתונות של משרד החוץ הבולגרי. נמנה עם אנשי חוג זוונו. ב-1927 נבחר לאספה הלאומית הבולגרית מטעם המפלגה הדמוקרטית. בין השנים 1939–1940 כיהן כשר ללא תיק ומזכיר מועצת השרים בממשלת בולגריה.

ב-1943 הצטרף לחזית המולדת של בולגריה ובספטמבר 1944 לאחר ההפיכה שהובילה להדחת הממשל המלוכני, מונה למזכיר כללי של מועצת השרים בממשלתו של קימון גאורגייב. בין מרץ לנובמבר 1946 כיהן כשר החוץ של בולגריה. בהמשך כיהן כעורך ראשי של מספר ביטאונים. קולישב המשיך לכהן כחבר הפרלמנט הבולגרי עד 1974.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:משפטנים בולגרים
קטגוריה:מהפכנים בולגרים
קטגוריה:ילידי 1885
קטגוריה:נפטרים ב-1974
מוזיקה אקוסטית

**מוזיקה אקוסטית** היא ז'אנר מוזיקלי שיוצריו משתמשים אך ורק בכלי נגינה שמפיקים אך ורק צלילים אקוסטיים, בניגוד לכלי נגינה אלקטרוניים.

מבקר המוזיקה קרייג קונלי מציע כי: "כאשר מוזיקה מתויגת אקוסטית, מנותקת או בלתי מחוברת, נראה כי ההנחה היא שסוגים אחרים של מוזיקה עמוסים בטכנולוגיה ובייצור הפקת יתר  ולכן אינם טהורים כל כך."

## סוגי מכשירים אקוסטיים
ניתן לפצל את הכלים האקוסטיים לשש קבוצות: כלי מיתר, כלי נשיפה, כלי הקשה, כלי נגינה אחרים, כלי אנסמבל וכלי נגינה לא מסווגים.

## היסטוריה
הכלי האקוסטי המקורי היה הקול האנושי, שמפיק צליל על ידי העברת אוויר על פני שפתות הקול. ככל הנראה הכלי האקוסטי הבנוי הראשון הוא החליל. החליל העתיק ביותר שנמצא בחפירות ארכאולוגית הוא חליל בן 43,000 שנים, שמקורו במרכז אירופה.

עד ל-1800, כלי המיתרים האקוסטיים הפופולריים ביותר באירופה היו דומים מאוד לגיטרה של ימינו, אך עם גוף קטן יותר. בהמשך המאה ה-19, נוצרו הגיטרה הקלאסית על ידי אנטוניו דה טורס חוראדו, וכן הקונטרבס. מאוחר יותר, הפופולריות של הגיטרה התפשטה גם לארצות הברית. במאה ה-19, הגיטרה נהייתה לכלי מוכר בו מנגנים בפסטיבלים ובקונצרטים מפוארים.

כאשר כלי נגינה אלקטרוניים נוצרו במהלך המאה ה-20, כלי מיתר רבים, כגון כינור, ויולה וצ'לו, הוגדרו מחדש כאקוסטיים.

מוזיקה אקוסטית לרוב קלה יותר לבעלי עסקים לארח כי יש פחות צורך בהגברה ורמת הווליום פחות חודרנית. ביוני 2021, העיר קיימברידג' במסצ'וסטס, ארצות הברית, אפשרה לעסקים קטנים לארח קונצרטים אקוסטיים מבלי להגיש בקשה לאישור בידור חי, בתנאי שלא תהיה הגברה מלבד מיקרופון אחד, ושלא יהו חמישה נגנים או מוזיקאים אקוסטיים במקום אחד בו-זמנית.

## לקריאה נוספת

* 
* 


## הערות שוליים

קטגוריה:אקוסטיקה
קטגוריה:מוזיקה של המאה ה-20
תראו אותם רצים

**תראו אותם רצים** (באנגלית: **See How They Run**) הוא סרט קומדיה-מסתורין אמריקאי-בריטי משנת 2022, שבוים על ידי טום ג'ורג' ונכתב על ידי מארק צ'אפל. בסרט מככבים סם רוקוול, סירשה רונן, אדריאן ברודי, רות וילסון, ריס שירסמית', האריס דיקינסון ודייוויד אוילאו.

הסרט עלה לאקרנים בארצות הברית ב-30 בספטמבר 2022, תחת הפצתה של "Searchlight Pictures".

## תקציר העלילה
עלילת הסרט מתרחשת בלונדון במהלך שנות ה-50. מפיק סרטים הוליוודי נואש שוקד על עיבודו של מחזה פופולרי בתיאטראות וסט אנד לסרט קולנועי, אך כשחברי צוות ההפקה נרצחים, המפקח סטופארד השחוק והטירונית הנלהבת, קונסטבל סטוקר, מוצאים את עצמם בעיצומה של פרשייה מוזרה המכניסה אותם אל קרביהם של חיי התיאטרון הזוהר וחיי המחתרת המטונפים של לונדון.

## צוות השחקנים
* סם רוקוול – **המפקח סטופארד**
* סירשה רונן – **קונסטבל סטוקר**
* אדריאן ברודי – **ליאו קופרניק**
* רות וילסון – **פטולה ספנסר**
* ריס שירסמית' – **ג'ון וולף**
* האריס דיקינסון – **ריצ'רד אטנבורו**
* דייוויד אוילאו – **מרווין קוקר-נוריס**
* צ'ארלי קופר – **דניס הסדרן**
* שירלי הנדרסון – **הגבירה**
* פיפה בנט-וורנר – **אן סאוויל**
* פרל צ'אנדה – **שילה סים**
* פול צ'אהידי – **פלוז**
* שאן קליפורד – **עדנה רומני**
* ג'ייקוב פורצ'ן-לויד – **ג'יו**
* לוסיאן מסמטי – **מקס מאלוון**

## הפקה
### פיתוח
בנובמבר 2020, נמסר לראשונה על פיתוחו של סרט מסתורין מבית "Searchlight Pictures", אותו יביים טום ג'ורג' על פי תסריט מאת מארק צ'אפל. ביולי 2021, נחשף שמו הרשמי של הסרט.
### ליהוק
בנובמבר 2020, בד בבד לצד ההודעה על פיתוח הסרט, נמסר כי לתפקידים הראשיים לוהקו סם רוקוול וסירשה רונן, ועל ליהוקו של דייוויד אוילאו. ב-14 בדצמבר 2020, נמסר על ליהוקו של אדריאן ברודי. ב-2 בפברואר 2021, נמסר על ליהוקה של רות וילסון. ב-15 באפריל 2021, נמסר על ליהוקו של ריס שירסמית'. במאי 2021, נמסר על ליהוקה של פיפה בנט-וורנר. ב-29 ביולי 2021, נודע כי לצוות השחקנים לוהקו האריס דיקינסון, צ'ארלי קופר, שירלי הנדרסון, פרל צ'אנדה, פול צ'אהידי, שאן קליפורד וג'ייקוב פורצ'ן-לויד. ביוני 2022, נודע על ליהוקו של לוסיאן מסמטי לצוות השחקנים.
### צילומים
צילומי הסרט תמו באפריל 2021.

## הפצה
הסרט עלה לאקרנים בבתי קולנוע נבחרים בארצות הברית ב-30 בספטמבר 2022, תחת הפצתה של "Searchlight Pictures".

## קישורים חיצוניים
* 

## הערות שוליים

קטגוריה:סרטים אמריקאיים משנת 2022
קטגוריה:סרטי מסתורין אמריקאיים
קטגוריה:סרטי פשע אמריקאיים
קטגוריה:סרטי קומדיה אמריקאיים
קטגוריה:סרטים על תיאטרון
State of My Head

"**State of My Head**" (בעברית: "**הלך הרוח שלי**") הוא סינגל של להקת הרוק האמריקאית שיינדאון. הסינגל יצא לאור ב-9 באוקטובר 2015 כסינגל השני מתוך אלבום האולפן החמישי שלהם, "Threat to Survival". השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל העשירי של הלהקה שהגיע להישג זה. בשנת 2016 שימש השיר כנעימה הרשמית של עונת תחרות רכיבת השוורים "Built Ford Tough Series" של ה-PBR  במסגרת שידורי האירוע ברשת CBS.

## סגנון
ג'יימס כריסטופר מהאתר AllMusic תיאר את השיר כפרידה מסגנון הפוסט-גראנג' ותיאר אותו כתרכובת של אלקטרופופ עם רוק אלטרנטיבי ותיק.

## מכירות
בשנת 2019 העניק איגוד תעשיית ההקלטות האמריקאי לסינגל מעמד של תקליטון זהב, שמעיד על מכירת למעלה מחצי מיליון עותקים ממנו בארצות הברית.

## מיקומי שיא

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
בדיקת סאונד

**בדיקת סאונד** היא ההכנה שמתרחשת לפני קונצרט, נאום או הופעה דומה כדי להתאים את הסאונד במערכת ההגברה של המקום. המבצע וטכנאי הקול עוברים על חלק קטן מההופעה הקרובה כדי להבטיח שהמערכת מפיקה סאונד ברור ומכוונות לווליום המתאים. **בדיקת מיקרופון** ייקרא כאשר ההכנה תיושם על מיקרופונים בלבד.

בדיקות סאונד חשובות במיוחד עבור מופעי מוזיקת רוק והופעות אחרות המסתמכות במידה רבה על מערכות חיזוק קול.

## תהליכים
בדיקות סאונד נערכות בדרך כלל לפני כניסת הקהל למקום ההופעה. בדיקת הסאונד עשויה להתחיל עם קטע הקצב, ולאחר מכן להמשיך לקטע המנגינה והסולנים. לאחר שהושלמו התאמות טכניות על ידי טכנאי הקול, המבצעים עוזבים את הבמה והקהל נכנס למקום ההופעה. מאחר שהאקוסטיקה של מקום לעיתים קרובות משתנה מעט ברגע שהוא מתמלא בקהל, טכנאי הקול צריך יהיה לבצע שינויים קלים בהגדרות וברמות מערכת הקול ברגע שהקהל נמצא שם.

כאשר יש יותר מאמן אחד שמופיע, בדיקת הסאונד עשויה להיות מסובכת יותר.

## קישורים חיצוניים

## הערות שוליים

קטגוריה:קונצרטים
קטגוריה:בדיקות
קטגוריה:קול
פרבאן דרגנוב

**פרבאן דרגנוב דרגנוב** (בבולגרית: **Първан Драганов Драганов**; 4 בפברואר 1890, לום, נסיכות בולגריה – 1 בפברואר 1945, סופיה, ממלכת בולגריה) היה קולונל בצבא בולגריה, דיפלומט, ופוליטיקאי בולגרי, אשר כיהן כשגריר בולגריה בגרמניה הנאצית, וב-1944 כיהן לתקופה קצרה גם כשר החוץ של בולגריה בממשלתו של איוואן בגריאנוב.

## קורות חייו
פרבאן דרגנוב נולד בעיר לום. ב-1909 סיים את האוניברסיטה הצבאית הלאומית ע"ש וסיל לבסקי ובהמשך למד באקדמיה הצבאית של הקיסרות הגרמנית. הוא לחם במלחמת הבלקן הראשונה, השנייה ובמלחמת העולם הראשונה. בהמשך, שירת כקצין במשמר ארמון המלך בוריס השלישי. ב-1930 הועלה לדרגת קולונל. בין השנים 1932–1934 שירת כנספח צבאי בגרמניה. בהמשך, בין 1936–1938 כיהן כשגריר בולגריה לאוסטריה, בין 1938–1942 כיהן כשגריר בולגריה לגרמניה הנאצית, ובין 1942–1944 כיהן כשגריר בולגריה למדינה הספרדית.

בין יוני לספטמבר 1944 כיהן כשר החוץ בממשלתו של איוואן בגריאנוב. בשלהי 1944, לאחר הפיכת חזית המולדת של בולגריה נעצר דרגנוב והועמד לדין במסגרת "משפטי העם" בבית הדין העממי שהוקם לשפיטת בכירי הממשל הקודם ומשתפי פעולה עם הנאצים. דרגנוב נמצא אשם והוטל עליו עונש מוות. הוא הוצא להורג על ידי כיתת יורים בשטח בית הקברות המרכזי בסופיה ב-1 בפברואר 1945. ב-1996 ביטל בית המשפט העליון הבולגרי את פסק הדין של בית המשפט העממי בשל אי סדרים בהליכים המשפטיים, וזיכה את דרגנוב מכל אשמה.

## קישורים חיצוניים
* הנסיכה אבדוקיה ופרבאן דרגנוב - הסיפור האמיתי על האהבה שלא מומשה, באתר tretavazrast.com 

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים באוסטריה
קטגוריה:שגרירים בגרמניה
קטגוריה:שגרירים בספרד
קטגוריה:ילידי 1890
קטגוריה:בולגרים שנפטרו ב-1945
נשיא מונטנגרו

**נשיא מונטנגרו** (במונטנגרית: **Предсједник Црне Горе**) הוא ראש המדינה של מונטנגרו. הנשיא הנוכחי הוא יאקוב מילטוביץ', שנבחר בסיבוב הראשון של הבחירות לנשיאות ב-2023 עם רוב של 53.90% מהקולות. מעונו הרשמי של הנשיא הוא הארמון הכחול בצטיניה.

## בחירה
על פי חוקת מונטנגרו, סעיף 97: נשיא מונטנגרו נבחר לתקופה של חמש שנים. והוא יכול להיבחר לנשיא מונטנגרו בשתי קדנציות. נשיא מונטנגרו מקבל על עצמו את התפקיד במועד השבעה בפני חברי הפרלמנט. אם יפוג המנדט של הנשיא במהלך מצב המלחמה או מצב החירום, המנדט יוארך לכל היותר ל-90 ימים לאחר תום הנסיבות שגרמו לאותו מצב. בנוסף, הנשיא לא יכול כל תפקיד ציבורי אחר.

## רשימת הנשיאים
### כחלק מיוגוסלביה

### רפובליקה של מונטנגרו

### מונטנגרו

## קישורים חיצוניים

* 
*
קטגוריה:מונטנגרו: פוליטיקה
אליפות אפריקה בכדורגל נשים 1998

**אליפות אפריקה בכדורגל נשים 1998**, היא אליפות אפריקה בכדורגל נשים השלישית שארגנה קונפדרציית הכדורגל של אפריקה. הטורניר נערך בניגריה מ-17 באוקטובר עד 31 באוקטובר 1998. האליפות שימשה כטורניר המוקדמות לגביע העולם 1999, שנערך שנה לאחר מכן בארצות הברית. נבחרת ניגריה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו במרץ 1998.

נבחרת זימבבואה פרשה לפני תחילת האליפות, ובשל כך רק שלוש קבוצות התחרו במסגרת בית ב'. במשחק הגמר נפגשו גאנה (בפעם הראשונה בתולדותיה) והמארחת ניגריה. בסיום המשחק, ניצחה ניגריה 0–2, וזכתה בתואר בפעם השלישית ברציפות. נקירו אוקוסיימה, שכבשה את אחד מהשערים בגמר, סיימה כמלכת השערים של הטורניר (3 כיבושים).

בעקבות עלייתן לגמר, העפילו ניגריה וגאנה לגביע העולם כנציגות קונפדרציית הכדורגל של אפריקה.

## שלב הבתים
### בית א'

### בית ב'

## שלב הנוק-אאוט

קטגוריה:אליפויות אפריקה בכדורגל נשים
קטגוריה:תחרויות כדורגל ב-1998
קטגוריה:ניגריה: כדורגל
Somewhere in the Stratosphere

***Somewhere in the Stratosphere*** הוא אלבום הופעה וסרט הופעה כפול של להקת הרוק האמריקאית שיינדאון. האלבום כולל הקלטות מלאות של שתי הופעות שערכה הלהקה, האחת במדינת וושינגטון, במסגרת סיבוב ההופעות "Carnival of Madness", והשנייה מהופעה אקוסטית בקנזס סיטי במסגרת סיבוב ההופעות האקוסטי "Anything and Everything". ה-DVD כולל את אותם השירים שהופיעו בגרסת האודיו. האלבום הגיע למקום ה-83 במצעד הבילבורד 200. שם האלבום נלקח ממילות השיר "Second Chance".

ב-2012 אישר איגוד תעשיית ההקלטות האמריקאי לאלבום מעמד של תקליט זהב לאחר שנמכרו ממנו למעלה מ-50 אלף עותקים.

## רשימת רצועות
### דיסק 1: Live from Washington State (מופע חשמלי)

### דיסק 2: Live from Kansas City (מופע אקוסטי)

## משתתפים
* ברנט סמית - שירה
* זק מאיירס - גיטרה, קולות רקע
* אריק בס - גיטרה בס, פסנתר, גיטרה נוספת, קולות רקע
* ברי קרץ' - תופים
* ברנדון "The Bear" אלאניס - (טכנאי תופים) קסילופון, ויברפון, כלי הקשה, שייקרים, גיטרת לאפ סטיל, קולות רקע
* רייאן (Zilla) אשורסט - (טכנאי בס) בס גיטרה
* אלאן פרייס - גיטרה שנייה, קולות רקע

ויל הוגה מנגן בקרן יער בשיר "With a Little Help from My Friends" (ללא קרדיט).

## מיקומי שיא

## קישורים חיצוניים

## הערות שוליים

קטגוריה:אלבומי וידאו מ-2011
קטגוריה:אלבומי שיינדאון
קטגוריה:אלבומי וידאו באנגלית
קטגוריה:אלבומי רוק אלטרנטיבי
קטגוריה:אלבומי זהב בארצות הברית
קטגוריה:אלבומי חברת אטלנטיק רקורדס
ראש ממשלת מונטנגרו

**ראש ממשלת מונטנגרו** (במונטנגרית: **Премијер/Премијерка Црне Горе**) הוא ראש הממשלה של ממשלת מונטנגרו.

ראש הממשלה הנוכחי הוא מילויקו ספאיץ', מנהיג המפלגה הפוליטית האזרחית United Reform Action, אשר אושר על ידי הפרלמנט של מונטנגרו ב-28 באפריל 2022, לאחר הקמת הממשלה ה-43 של מונטנגרו בצטיניה.

## היסטוריה
ממשלת מונטנגרו הראשונה הוקמה ב-20 במרץ 1879, במהלך נסיכות מונטנגרו. תואר ראש הממשלה היה נשיא מועצת השרים.

ב-28 באוגוסט 1910, מונטנגרו הוכרזה כממלכה. בתקופת הנסיכות והממלכה כאחד, לתפקיד לא הייתה חשיבות או השפעה מרכזית אלא הייתה תלויה אך ורק ברצונו של הריבון, ניקולה הראשון, מלך מונטנגרו. לאחר הכניעה של מונטנגרו למעצמות המרכז ב-15 בינואר 1916, במהלך מלחמת העולם הראשונה, יצאה הממשלה לגלות ונשארה שם עד שהיא חדלה להתקיים. לאחר ההחלטה של אספת פודגוריצה ב-26 בנובמבר 1918, לאחד את מונטנגרו עם סרביה והיווצרותה של ממלכת יוגוסלביה לאחר מכן, מונה סטויאן פרוטיץ' לראש ממשלת הממלכה החדשה שהוקמה ב-20 בדצמבר 1918. המלך המודח ניקולה הראשון המשיך למנות את ראשי ממשלת מונטנגרו בגלות עד מותו בשנת 1921. ממשלת מונטנגרו הגולה הפסיקה להתקיים זמן קצר לאחר מכן, ב-1922.

תחת המשטר הקומוניסטי, מונטנגרו השיגה ממשלה משלה ב-7 במרץ 1945. באותו יום נוצר משרד למונטנגרו בתוך ממשלת יוגוסלביה (כמו לכל חמש הרפובליקות האחרות), עם שר למונטנגרו שהיה אחראי על יצירת הממשלה האמיתית הראשונה של מונטנגרו לאחר המלחמה, שהתקיימה ב-17 באפריל 1945.

## קישורים חיצוניים

* 

*
דימיטר שישמנוב

**דימיטר איוואנוב שישמנוב** (בבולגרית: **Димитър Иванов Шишманов**; 19 בנובמבר 1889, סופיה, נסיכות בולגריה – 1 בפברואר 1945, סופיה, ממלכת בולגריה) היה סופר, דיפלומט, ופוליטיקאי בולגרי, אשר כיהן כמזכיר הכללי וסגן שר החוץ ובהמשך, בין השנים 1943–1944 כשר החוץ של בולגריה בממשלתו של דוברי בוז'ילוב. ב-1942, בעת כהונתו כסגן שר החוץ נתן שישמנוב אישור בשם ממשלת בולגריה לגסטפו לגרש למחנות ההשמדה יהודים בעלי נתינות בולגרית המתגוררים בגרמניה הנאצית ובארצות הנתונות לשליטתה.

## קורות חייו
דימיטר שישימנוב נולד בסופיה. אביו איוואן שישמנוב היה דיפלומט וכיהן כשגריר בולגריה לרפובליקה העממית של אוקראינה, ואימו לידיה שישמנובה הייתה סופרת, עיתונאית ומתרגמת נודעת. דימיטר שישמנוב רכש השכלה אקדמית במשפטים באוניברסיטת ז'נבה. בין השנים 1932–1935 כיהן כראש המחלקה המשפטית במשרד הפנים של בולגריה. בתקופה זו התפרסמו מספר מחזות וסיפורים קצרים אשר כתב. מ-1935 ועד 1940 כיהן כשגריר בולגריה לממלכת יוון ובהמשך בין 1940 - 1943 כיהן כמזכיר הכללי וסגן שר החוץ בממשלתו של בוגדאן פילוב. באוקטובר 1943 התמנה לשר החוץ בממשלתו של דוברי בוז'ילוב וכיהן עד יוני 1944 עת התפטר בוז'ילוב.

בעת כהונתו כסגן שר החוץ עלתה שאלת גורלם של יהודים נתיני בולגריה שאינם מתגוררים בשטחה. בחילופי מכתבים מיוני 1942 בין המשרד הראשי של הגסטפו בברלין לשגריר הגרמני בסופיה אדולף בקרלה, מצוין כי הושג הסכם עקרוני בעל פה בין בולגריה לגרמניה לפיו לא תעמוד אף אחת מהממשלות על זכויות יהודים שהיו בעבר נתיני אחת המדינות ומתגוררים בשטחים הנתונים לשליטתן. מצוין שבעוד שאת היהודים אזרחי בולגריה המתגוררים בשטחה לא ניתן כרגע להגלות מזרחה בשל סיבות לוגיסטיות, הרי שקיימת דחיפות שהיהודים בעלי נתינות בולגרית המתגוררים בגרמניה ובארצות הנתונות לשליטתה, יגורשו לאלתר. בקרלה השיב שהמזכיר הכללי של משרד החוץ דימיטר שישמנוב הודיע לו שממשלת בולגריה מוכנה לחתום מיידית על הסכם כתוב ברוח הדברים, וכי ממשלת בולגריה מאשרת לגרש יהודים בעלי נתינות בולגרית המתגוררים בגרמניה ובארצות הנתונות לשליטתה.

בשלהי 1944, לאחר הפיכת חזית המולדת של בולגריה נעצר שישמנוב והועמד לדין במסגרת "משפטי העם" בבית הדין העממי שהוקם לשפיטת בכירי הממשל הקודם ומשתפי פעולה עם הנאצים. שישמנוב נמצא אשם והוטל עליו עונש מוות. הוא הוצא להורג על ידי כיתת יורים בשטח בית הקברות המרכזי בסופיה ב-1 בפברואר 1945. ב-1996 ביטל בית המשפט העליון הבולגרי את פסק הדין של בית המשפט העממי בשל אי סדרים בהליכים המשפטיים, וזיכה את שישמנוב מכל אשמה.

## קישורים חיצוניים

* משפחת שישמנוב, באתר vidin-online.com 

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה ביוון
קטגוריה:משפטנים בולגרים
קטגוריה:אישים משתפי פעולה עם הנאצים
קטגוריה:משתפי פעולה עם הנאצים שהוצאו להורג
קטגוריה:בולגריה: אנטישמיות
קטגוריה:ילידי 1889
קטגוריה:בולגרים שנפטרו ב-1945
בית הכנסת מאיור (איסטנבול)

**בית הכנסת מאיור** הוא בית כנסת עתיק שושכן ברובע האסקוי שבבייאואולו באיסטנבול שבטורקיה.

## היסטוריה
השנה בה נבנה המבנה הראשון של בית הכנסת אינה ידועה בוודאות. יש טוענים שהוא נבנה בתקופה הביזנטית ויש טוענים שהוא נבנה לאחר גירוש ספרד על ידי יהודים שהגיעו לאיסטנבול מהאי מיורקה. גם לגבי מקור שם בית הכנסת אין הסכמה. יש טוענים שהוא נגזר משם האי מיורקה ויש טוענים המילה מאיור (Major) מקורה בשפה הספרדית ופירושה גדול או מרכזי.

בית הכנסת היה פעיל עד שנת 1960, אז נסגר לאחר שרוב היהודים עזבו את רובע האסקוי.

בניין בית הכנסת הוסב לבית מלאכה לעבודות מתכת ולייצור גומי, ושימש כאולם ביליארד ומחסן. על גג הבניין נפתח בית קפה עם מבט לנוף.

הקהילה היהודית בחנה דרכים שונות לשיפוץ בית הכנסת. כאשר האיחוד האירופי בחר באיסטנבול כבירת התרבות של אירופה לשנת 2010, אסרה נילגון מירזה (Esra Nilgun Mirze), המייסדת ויושבת הראש של עמותת "איסטנבול 4129", קיבלה תקציב מהנהלת הפרויקט כדי להציג בבניין בית הכנסת את המיצג "איסטנבול מולקולארית" של האומן סרג' שפיצר. לצורך בניית המיצג רוקן אולם התפילה של בית הכנסת מתוכנו והרצפה כוסתה בחרוזי זכוכית בגווני ירוק שונים.

הקהילה בחרה במכרז שני אדריכלים אשר הגישו תוכניות לשחזור נאמן של בניין בית הכנסת למצבו המקורי. הפרויקט כלל הריסת המבנים שנבנו במרוצת הזמן סביב בית הכנסת ושחזור בית המדרש שהיה קיים לצד בית הכנסת עד שנת 1923, כאשר נהרס בשריפה.

נכון לשנת 2014, הוועדה העליונה למונומנטים שליד משרד התרבות הטורקי עדיין לא אישר את הפרויקט וייעוד הבניין לא הוסב. בהזדמנויות שונות התקיימו בבית הכנסת אירועי תרבות שונים.

## הערות שוליים

## ראו גם
* יהדות איסטנבול
* בתי כנסת באיסטנבול
## קישורים חיצוניים

מאיור (איסטנבול)
כרטיס לגן עדן

**כרטיס לגן עדן** (באנגלית: **Ticket to Paradise**) הוא סרט קומדיה רומנטית אמריקאית בבימויו של אול פארקר שנכתב על ידי פארקר ודניאל פיפסקי. מככבים בו ג'ורג' קלוני וג'וליה רוברטס. הסרט הוקרן לראשונה בברצלונה ב-8 בספטמבר ובריטניה ב-20 בספטמבר. הסרט הוקרן לראשונה בארצות הברית ב-21 באוקטובר 2022 על ידי סרטי יוניברסל.

## תקציר העלילה
שני הורים גרושים נוסעים לבאלי לאחר שנודע להם שבתם, לילי, מתכננת להתחתן עם בחור מקומי, שהיא בדיוק הכירה. הם מחליטים לחבור יחד כדי לחבל בחתונה כדי למנוע מלילי לעשות את אותה טעות שהם עשו לפני עשרים וחמש שנים.

## שחקנים ודמויות
* ג'ורג' קלוני - דייוויד קוטון
* ג'וליה רוברטס - ג'ורג'יה קוטון
* קייטלין דיוור - לילי קוטון
* מקסים בוטייה - גדה
* בילי לורד - רן באטלר
* לוקאס בראבו -פול

## הפקה
[טקסט=A photograph of Julia Roberts and George Clooney laughing at the 2016 Cannes Film Festival|שמאל|ממוזער| [ג'ורג' קלוני וג'וליה רוברטס מככבים כזוג גרוש בסרט "כרטיס לגן עדן".]]
הסרט כרטיס לגן עדן הוא הפקה משותפת בין סרטי וורקינג, סמוקהאוז וסרטי רד אום. אול פארקר ודניאל פיפסקי כתבו את התסריט, ופארקר ביים. הפקת הסרט הוכרזה על ידי סרטי יוניברסל ב-26 בפברואר 2021. מככבים בו ג'ורג' קלוני וג'וליה רוברטס, ששיחקו בעבר בסרטי הקולנוע אושן 11, אושן 12 ומפלצת הכסף. בילי לורד לוהקה לצוות השחקנים במרץ;  קייטלין דיוור לוהקה באפריל;  ולוקאס בראבו לוהק באוקטובר אותה שנה. 

הצילום העיקרי התרחש בקווינסלנד, אוסטרליה, בין נובמבר 2021 לפברואר 2022.  הסרט קיבל מענק של 6.4 מיליון דולר אוסטרלי (4.92 מיליון דולר). פול פלטשר, שר התקשורת והאמנויות האוסטרלי, אמר כי ההפקה יצרה לפחות 270 מקומות עבודה ותרמה 47 מיליון דולר אוסטרלי (36.2 מיליון דולר) לכלכלה המקומית. מקומות הצילומים כללו את איי וויטסנדיי, גולד קוסט ובריסביין,  "Tangalooma Island Resort" באי מורטון, ואת אתר הנופש פאלם ביי בלונג איילנד.   ההפקה הופסקה לזמן קצר בינואר 2022 עקב עליית מקרי תחלואת הקורונה בקווינסלנד.  קלוני השתמש במשטר מבוסס קטו כדי לרדת במשקל כהכנה לתפקידו. 

## הפצה
הסרט הוקרן לראשונה בברצלונה ב-8 בספטמבר ובבריטניה ב-20 בספטמבר. הסרט הופץ לאקרנים בארצות הברית ב-21 באוקטובר 2022 על ידי סרטי יוניברסל.  הסרט היה אמור לצאת במקור ב-30 בספטמבר 2022.  הוא שודר בשירות ההזרמה Peacock ארבעים וחמישה ימים לאחר הופעת הבכורה שלו בקולנוע.  הסרט היה בין הסרטים הנבחנים לקבל בכורה עולמית בפסטיבל ונציה 2022. 

## קישורים חיצוניים
* 

* 

## הערות שוליים

קטגוריה:סרטי אולפני יוניברסל
קטגוריה:סרטים באנגלית
קטגוריה:סרטים אמריקאיים משנת 2022
קטגוריה:סרטים רומנטיים
קטגוריה:סרטי קומדיה אמריקאיים
Emails I Can't Send

***Emails I Can't Send*** (בעברית: "**אימיילים שאני לא יכולה לשלוח**") הוא אלבום האולפן החמישי של הזמרת-יוצרת האמריקאית סברינה קרפנטר. האלבום יצא לאור ב-15 ביולי 2022, על ידי חברת התקליטים איילנד רקורדס. זהו אלבום האולפן הראשון של קרפנטר עם החברה. מתוך האלבום יצאו ארבעה סינגלים - "Skinny Dipping", "Fast Times", "Vicious ו-"Because I Liked a Boy". קרפנטר יצאה לסיבוב ההופעות הנקרא "Emails I Can't Send Tour" בספטמבר 2022, לקידום האלבום.

## רקע והוצאה
ביוני 2019, תוך כדי קידום אלבום האולפן הרביעי שלה, , מגזין מארי קלייר דיווח כי קרפנטר החלה לעבוד על אלבום אולפן חמישי. בשנת 2020, היא הוציאה את "Honeymoon Fades" ושירים שנועדו לתמוך בקריירת המשחק שלה כמו "Let Me Move You" עבור הפסקולים של "בתוך הקצב" ו"עננים". בינואר 2021, קרפנטר חתמה על חוזה הקלטות באיילנד רקורדס, לאחר ארבעה אלבומים עם הוליווד רקורדס והוציא את השיר "Skin". השיר הגיע למקום ה-48 במצעד הבילבורד הוט 100, והפך לכניסה הראשונה שלה למצעד.

קרפנטר סיפרה לטין ווג בספטמבר 2021 שרבים משירי האלבום נכתבו ממיילים שכתבה לעצמה, כמו השיר ששיתפה ב-7 באוגוסט עם השם "intro", שנחשף מאוחר יותר כשיר הנושא של האלבום. היא גם חשפה שהיא סיימה את הקלטת האלבום בניו יורק עם ג'וליה מייקלס, ג'ייפי סאקס, ג'ון ריאן ולירוי קלמפיט, לאחר שעברה לרובע הפיננסי של מנהטן, ביוני 2021. קרפנטר אישר בדה טונייט שואו של ג'ימי פאלון שהאלבום יצא בשנת 2022.

ביולי 2025, קרפנטר ציינה שלוש שנים לצאת האלבום בפוסט רגשי וכתבה כי האלבום מהווה עבורה "שער" לרגעים מיוחדים רבים שלא יכלה לצפות מראש. קרפנטר סיפרה כי תהליך יצירת האלבום כלל "ללמוד את עצמה מחדש", וכי זה האלבום שהיא הכי גאה בו עד כה.

#### רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

## מיקומי שיא

### מצעדי סוף שנה

## נתוני מכירות

### מהדורת דלוקס

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סברינה קרפנטר
קטגוריה:אלבומים באנגלית
קטגוריה:אלבומי פלטינה בארצות הברית
קטגוריה:אלבומי זהב בממלכה המאוחדת
קטגוריה:אלבומי חברת איילנד רקורדס
נקירו אוקוסיימה

**נקירו אוקוסיימה** (באנגלית: **Nkiru Okosieme**; נולדה ב-1 במרץ 1972) היא כדורגלנית עבר ניגרית. הייתה ידועה בכינוי "המנהלת" ("The Headmistress"), בשל המנהג שלה לכבוש שערים מכריעים בעזרת ראשה.

## חייה
אוקוסיימה נולדה במרץ 1972 בעיר אוניטשה. כשהייתה בת 19 בלבד, היא ערכה את הופעת הבכורה שלה בנבחרת הבוגרת ואף נבחרה כקפטנית לגביע העולם הראשון שנערך ב-1991 בסין. עד היום, היא האדם הצעיר ביותר ששימש כקפטן בתולדות גביע העולם (נשים וגברים). בטורניר עצמו לא הצליחו הניגריות לעבור את שלב הבתים, לאחר שהפסידו בכל שלושת משחקיהן ולא כבשו אף שער. חמש שנים לאחר מכן, אוקוסיימה נכללה בסגל הנבחרת לגביע העולם שהתקיים בשוודיה, אך הפעם ללא תפקיד הקפטנית. את הטורניר היא פתחה בהרכב הראשון, בהפסד 8-0 לנורווגיה, אך בשני המשחקים הבאים כבר ירדה לספסל המחליפים. גם בטורניר זה, ניגריה לא הצליחה להעפיל משלב הבתים וסיימה עם נקודה אחת בלבד.

ב-1998, היא כבשה שלושה שערים במסגרת אליפות אפריקה שנערכה בניגריה והובילה את הנבחרת לזכייה בטורניר. הייתה זו הזכייה השלישית ברציפות של הניגריות באליפות, ואוקוסיימה קטפה גם את תואר מלכת השערים. בעקבות הזכייה, העפילה ניגריה לגביע העולם שנערך שנה לאחר מכן בארצות הברית. בטורניר זה, אוקוסיימה ונבחרתה הגיעו עד לרבע הגמר, במה שנחשב להישג הטוב ביותר של ניגריה במסגרת גביע העולם לנשים. אוקוסיימה כבשה שני שערים בשלב הבתים ועוד אחד בהפסד 4-3 ברבע הגמר מול ברזיל.

אחרי גביע העולם החליטה אוקוסיימה להישאר ולשחק בארצות הברית, וחתמה בקבוצת "שארלוט ליידי איגלס" החצי-מקצוענית. בשנת 2000 היא שיחקה בכל שלושת משחקיה של ניגריה בטורניר הכדורגל של אולימפיאדת סידני, אך לא כבשה אף שער. הניגריות הפסידו בכל משחקיהן באולימפיאדה והודחו כבר אחרי הסיבוב הראשון, לאחר שסיימו במקום האחרון בבית. מספר חודשים לאחר מכן זכתה אוקוסיימה עם ניגריה באליפות אפריקה שנערכה בדרום אפריקה.

ב-2001 החלה אוקוסיימה ללמוד באוניברסיטת "קלייטון סטייט" בג'ורג'יה, וסיימה באותה שנה כסגנית מלכת השערים של ליגת המכללות השנייה (NCAA D-II). שנתיים לאחר מכן היא השתתפה בגביע העולם הרביעי והאחרון שלה, כשפתחה בשני משחקים בשלב הבתים - מול ארצות הברית ושוודיה. גם בטורניר זה ניגריה לא הצליחה להעפיל לשלב הבא, ואוקוסיימה סיימה את קריירת המונדיאלים שלה עם 11 משחקים ושלושה שערים (שיא לכדורגלנית אפריקאית).

## קישורים חיצוניים

## הערות שוליים

קטגוריה:כדורגלניות ניגריות
קטגוריה:קשריות כדורגל ניגריות
קטגוריה:קשרי כדורגל ניגרים
קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:ניגריות שנולדו ב-1972
Funk Wav Bounces Vol. 2

***Funk Wav Bounces Vol. 2*** הוא אלבום האולפן החמישי של הדי ג'יי הסקוטי קלווין האריס. האלבום יצא לאור ב-5 באוגוסט 2022, על ידי חברת התקליטים סוני מיוזיק אנטרטיינמנט. זהו אלבום המשך לאלבומו, *[[Funk Wav Bounces Vol. 1]]*, משנת 2017.

האלבום כולל הופעות אורח של אמנים שונים כדוגמת: דואה ליפה, 21 סבאג', יאנג ת'אג, נורמני, ג'סטין טימברלייק, הלסי, ליל דורק, ג'ורג'ה סמית', סנופ דוג, צ'ארלי פות', פושה טי, קוי לראי, סטפלון דון, אופסט, קלואי, טינשיי, באסטה ריימס, לאטו, פארל ויליאמס, סוואה לי, 6lack, שנסיאה ו-Donae'o.

## רקע והכרזה
לאחר יציאת אלבום האולפן הרביעי *[[Funk Wav Bounces Vol. 1]]* ביוני 2017, החל האריס לפרסם תכנים שונים על יציאתו של אלבום המשך שייקרא *Funk Wav Bounces Vol. 2*; שהוא האלבום הראשון של האריס מזה חמש שנים. במרץ 2022, האריס לכאורה אישר בטוויטר שיוציא אלבום המשך לאותו האלבום. ב-20 באפריל 2022, הכריז בחשבונות המדיה החברתית שלו על צאת אלבומו החמישי וחשף שהאלבום צפוי לצאת לאור בקיץ של אותה השנה. ההודעה כללה תמונה של שלט חוצות עם שם האלבום שנמצא ליד אינדיו, קליפורניה.

ב-23 במאי 2022, פרסם האריס טיזר דרך חשבונות המדיה החברתית שלו עם הכיתוב "שישי". הטיזר הכיל קטע משיר חדש יחד עם סרטון נלווה המציג אי עם מים בגוונים סגולים, עצי דקל ושמים ורודים. ב-30 ביוני 2022, חשף כי *Funk Wav Bounces Vol. 2* ייצא לאור ב-5 באוגוסט 2022, לצד טריילר שהציג את רשימת האמנים שהתארחו באלבום.

## סינגלים
הסינגל המוביל מתוך האלבום "Potion" ביחד עם דואה ליפה ויאנג ת'אג נחשף לראשונה בידי האריס ב-24 במאי, באמצעות אפליקציית המדיה החברתית טיקטוק. הוא יצא לאור שלושה ימים לאחר מכן ב-27 במאי 2022. "Potion" הוא שיתוף הפעולה השני של ליפה עם האריס אחרי "One Kiss" שיצא בשנת 2018. לשיר יצא וידאו קליפ הכולל את ליפה בארבע תלבושות וינטאג'. ב-1 ביולי 2022, יצא הסינגל השני של האלבום "New Money", בהשתתפות 21 סבאג'.

ב-6 ביולי 2022, אישר האריס שיוציא את הסינגל השלישי של האלבום "Stay With Me", אשר יצא לאור ב-15 ביולי 2022 בהשתתפות ג'סטין טימברלייק, הלסי ופארל ויליאמס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קלווין האריס
קטגוריה:אלבומים באנגלית
קטגוריה:אלבומים שהופקו על ידי קלווין האריס
קטגוריה:אלבומי חברת סוני מיוזיק אנטרטיינמנט
מספר פיתגורס

באריתמטיקה של שדות, **מספר פיתגורס** של שדה שווה למספר הריבועים הנחוץ להצגת כל סכום של ריבועים בשדה. מקובל לסמן את מספר פיתגורס של השדה F ב-p(F). כתכונות אריתמטיות רבות אחרות, מספר פיתגורס של שדות עשוי להיות קשה לחישוב. הערך של מספר פיתגורס הוא 1 אם ורק אם כל סכום של ריבועים הוא ריבוע, כלומר השדה הוא שדה פיתגורי.

## מספר פיתגורס של שדות שאינם סדורים

אפשר לסדר שדה אם ורק אם 1- אינו סכום של ריבועים. אם השדה F אינו ניתן לסידור, הגובה שלו הוא מספר הריבועים הנחוץ להצגת 1-. ידוע שהגובה, s(F), הוא תמיד חזקה של 2. עבור שדות שאינם ניתנים לסידור, \ s(F)\leq p(F) \leq s(F)+1. מספר פיתגורס של שדה טורי לורן \ \mathbb{C}((t)) הוא 2.

## שדות מקומיים ושדות גלובליים

מספר פיתגורס של שדה המספרים הרציונליים הוא 4 (זהו משפט ארבעת הריבועים של לגרנז', בצירוף העובדה ש-7 אינו ניתן להצגה כסכום של שלושה ריבועים). בכל שדה מקומי, ובכל שדה מספרים שאינו ניתן לסידור, מתקיים \ p(F) = \operatorname{min}(s(F)+1,4). בשדה מספרים K הניתן לסידור, מספר פיתגורס הוא 3 אם לכל ראשוני דיאדי הממד של \ K_P מעל שדה המספרים ה-2-אדיים \ \mathbb{Q}_2 זוגי, ו-4 אחרת.

## הרחבות סופיות

אם K/F הרחבה סופית של שדות ניתנים לסידור, אז \ 2 \leq p(K) \leq [K:F]\,p(F).

## שדות פונקציות
ההתנהגות של מספר פיתגורס עם המעבר לשדה פונקציות אינה ברורה. לא ידוע אפילו האם \ p(K(x)) סופי לכל שדה K שמספר פיתגורס שלו סופי. 

חישוב מספר פיתגורס של שדה הפונקציות \ {\mathbb{R}}(x_1,\dots,x_n) קשור בבעיה ה-17 של הילברט. ידוע שהמספר הזה אינו עולה על \ 2^n; זה נכון לכל שדה שדרגת הטרנסצנדנטיות שלו מעל שדה סגור ממשית (כגון שדה הממשיים \ \mathbb{R}) היא n. ידוע ש-\ p(\mathbb{R}(x))=2 (ואפילו \ \tilde{p}(\mathbb{R})=2, ראו להלן), ו-\ p(\mathbb{R}(x_1,x_2))=4. עבור n>2 ידוע רק ש-\ n+2 \leq p({\mathbb{R}}(x_1,\dots,x_n)) \leq 2^n.

בדומה לזה, ידוע ש-
\ p({\mathbb{Q}}(x_1,\dots,x_n)) \leq 2^{n+1} לכל n>=2 (Jansen). עבור n=1 ידוע ש-\ p({\mathbb{Q}}(x)) = 5 (Pourchet, 1971). באופן כללי יותר, לכל שדה מספרים ניתן לסידור K מתקיים \ p(K(x)) \geq p(K)+1; ולכל שדה מספרים K שאינו ניתן לסידור, \ p(K(x)) \geq s(K)+1. עבור \ F={\mathbb{Q}}_{\operatorname{pyth}}, הסגור הפיתגורי של שדה המספרים הרציונליים, \ p(F(x)) \in \{3,4\}. 

מסמנים ב-\ \tilde{p}(F) את הסופרימום של מספרי פיתגורס של ההרחבות הטרנסצנדנטיות מדרגה 1 של F. ידוע ש-\ \tilde{p}(F) = s(F)+1 אם F אינו ניתן לסידור; \ \tilde{p}(\mathbb{Q}) \in \{5,6\} (Pop, 1991); \ \tilde{p}(\mathbb{R}((t)))=3. 

קטגוריה:אריתמטיקה
קטגוריה:תבניות ריבועיות
קטגוריה:תורת השדות
סאבה קירוב

**סאבה טודורוב קירוב** (בבולגרית: **Сава Тодоров Киров**; 22 בפברואר 1893, חאסקובו, נסיכות בולגריה – 1972, פריז, צרפת) היה משפטן, דיפלומט ופוליטיקאי בולגרי, אשר ב-1943 כיהן לתקופה קצרה כשר החוץ של בולגריה בממשלתו של דוברי בוז'ילוב.

## קורות חייו
סאבה קירוב נולד בחאסקובו. הוא רכש השכלה אקדמית במשפטים באוניברסיטת סופיה. ב-1920 החל לעבוד במשרד החוץ והדתות הבולגרי. הוא כיהן בצוות השגרירות הבולגרית בפריז ובוורשה ובין 1935–1936 כיהן כשגריר בולגריה לפולין. בין 1936–1940 כיהן כשגריר בולגריה לממלכת רומניה, ובין 1940–1943 כיהן כשגריר בולגריה לטורקיה. בספטמבר 1943 מונה לשר החוץ של בולגריה בממשלתו של דוברי בוז'ילוב, אך שוחרר מתפקידו לאחר כחודש ימים. בפברואר 1944 מונה שוב לתפקיד שגריר בולגריה בצרפת וכיהן בתפקידו עד דצמבר באותה השנה. לאחר סיום תפקידו ביקש וקיבל מקלט מדיני בצרפת, ושם הלך לעולמו ב-1972.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירים בטורקיה
קטגוריה:שגרירי בולגריה ברומניה
קטגוריה:שגרירים בפולין
קטגוריה:שגרירי בולגריה
קטגוריה:שגרירי בולגריה בצרפת
קטגוריה:משפטנים בולגרים
קטגוריה:בוגרי אוניברסיטת סופיה
קטגוריה:בולגרים שנולדו ב-1893
קטגוריה:בולגרים שנפטרו ב-1972
פריוויליה

**פריווילה** (באוקראינית: **Привілля**; ברוסית: **Приволье**) היא עיר באזור ליסיצ'נסק , לוהנסק, אוקראינה. נכון לשנת 2021 מתגוררים בעיר 6,679 תושבים.

## היסטוריה
ב-7 במאי 2022 הפגיזו כוחות רוסים את העיר במהלך הפלישה הרוסית לאוקראינה ב-2022. שני נערים, בני 11 ו-14, נהרגו. מקורות רוסים טענו כי השתלטו על העיר ב-30 ביוני 2022.

## דמוגרפיה
על פי מפקד האוכלוסין באוקראינה לשנת 2001 מתגוררים בעיר:
* 50.7% אוקראינים
* 48.7% רוסים
* 0.2% בלארוסים
* 0.1% ארמנים

## קישורים חיצוניים

## הערות שוליים

קטגוריה:מחוז לוהנסק: ערים
קטגוריה:יישובים שהוקמו ב-1695
פבלו גונסאלס

**פבלו גונסאלס חוארס** (בספרדית: **Pablo González Juárez**; נולד ב-12 במאי 1993 באלמוניקאר שבספרד) הוא כדורגלן ספרדי המשחק בעמדת קשר הכנף באתניקוס אחנס מליגת העל הקפריסאית.

## קריירת מועדונים
גונסאלס שיחק בקבוצות ויאריאל, וסקה, טולדו, סלמנקה, דוקלה פראג וסיגמה אולומואוץ.

ב-5 ביולי 2022 חתם על חוזה לשתי עונות בהפועל תל אביב מליגת העל הישראלית.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני וסקה
קטגוריה:כדורגלני טולדו
קטגוריה:כדורגלני סלמנקה
קטגוריה:כדורגלני דוקלה פראג
קטגוריה:כדורגלני סיגמה אולומוץ
קטגוריה:כדורגלני הפועל תל אביב
קטגוריה:כדורגלני זלין
קטגוריה:כדורגלני אתניקוס אחנס
קטגוריה:כדורגלנים זרים בישראל
קטגוריה:ספורטאים זרים בצ'כיה
קטגוריה:ספורטאים ספרדים בישראל
קטגוריה:ספורטאים ספרדים בקפריסין
קטגוריה:ספרדים שנולדו ב-1993
יצחק ארובאש

רבי **יצחק ארובאש** היה משורר ופוסק הלכה שפעל  במאה ה-17 בעיר תטואן שבמרוקו ובעיר ונציה שבאיטליה. הוא חיבר ספרים הממזגים הלכה ואמונה בשירה וחריזה.

## תולדות חייו ויצירותיו
יצחק נולד בתטואן או בפאס לרבי חנניה ארובאש, דיין וחכם בערים פאס ותטואן שבמרוקו ובן לקהילת המגורשים. רבי יצחק מזכיר את רבותיו ומלמדיו: רבי יעקב הלוי ורבי אברהם אלמושנינו. באמצע המאה ה-17, בעקבות לחץ כלכלי, הוא עזב את מרוקו ועבר לאיטליה, בה התיישב בעיר ונציה, ואולי גם בעיר מנטובה. באיטליה הוא כתב את חיבוריו "זבחי צדק" (ה'תכ"ב) ו"ואמת ואמונה" (ה'תל"ב) ואף היה נחשב בה לאחד מהרבנים. נמצא שחתם על מעשה בית דין בענייני כספים הקשור לקהילת מנטובה יחד עם השד"ר רבי יוסף שליט רקיטי, ובתוספת אישורו של רבי משה זכות. האחרון כתב שירי תהילה לרבי יצחק שנדפסו בראש ספריו (ראו להלן).

### חיבוריו
* זבחי צדק - על הלכות שחיטה וטרפות. את ההלכות ערך בשיר וחריזה וסביבן כתב ביאור והביא בו את מקורות ההלכה מהתלמוד עד לאחרוני הפוסקים. הספר נדפס בוונציה בשנת ה'תכ"ב (1661/2). בראש הספר שני שירים המוקדשים למעלת המחבר וחיבורו, מהרבנים: משה זכות ויעקב בן רבי משה הלוי.
* אמת ואמונה - בו ערך את תרי"ג המצוות ואת שלושה עשר עיקרי היהדות, ואחריהם כתב קיצור ההלכות המעשיות משולחן ערוך אורח חיים ויורה דעה. את ספרו זה הוא ערך בשתי שפות - עברית ואיטלקית. הספר נדפס בוונציה בשנת ה'תל"ב (1671/2). גם בראש הספר זה שני שירים המוקדשים למעלת המחבר וחיבורו, מהרבנים: משה זכות ויעקב בן רבי משה הלוי. בסוף הספר שיר הקדשה נוסף מרבי שלמה חי סארוואל, מגדולי החכמים בוונציה.

ספר נוסף מפרי עטו הוא "שיר ידידות", בו הוא ערך בקצרה את ההלכות המופיעות בחלק אורח חיים מהשולחן ערוך בצורה של שיר וחריזה ובתוספת פירוש, לעיתים הוסיף דברי דרוש לפני ההלכות. ספר זה נותר בכתב יד.

## ראו גם
* מגורשים (יהדות מרוקו)
* יהודי תטואן
* יהדות פאס
* יהדות ונציה

## קישורים חיצוניים
* 
* 
* "רבי יצחק ארובאש, ספר שיר ידידות" באתר: "כתיב" שעל ידי הספרייה הלאומית.
* 

## הערות שוליים

קטגוריה:תטואן: רבנים
קטגוריה:משוררים כותבי עברית
קטגוריה:משוררים יהודים מרוקאים
יונדאי איוניק 6

**יונדאי איוניק 6** (בקוריאנית: **현대 아이오닉 6**; באנגלית: **Hyundai Ioniq 6**) היא מכונית חשמלית משפחתית במרכב סדאן, בעלת חמישה מקומות ישיבה, שמיוצרת על ידי המותג איוניק של יונדאי מוטור מיולי 2022. העיצוב נחשף ב-29 ביוני 2022 עם חשיפה מלאה שהתקיימה ב-14 ביולי 2022.

## היסטוריה
האיוניק 6 נחשפה לראשונה כמכונית קונספט במרץ 2020 תחת השם יונדאי נבואה קונספט (Hyundai Prophecy Concept). תמונות טיזר ראשונה נחשפה ב-21 ביוני 2021. העיצוב נחשף ב-29 ביוני 2022 עם חשיפה מלאה שהתקיימה ב-14 ביולי 2022.

## עיצוב
העיצוב החיצוני הוא עיצוב מיוחד שלא נראה ברכבי יונדאי עד כה, העיצוב משלב מרכב סדאן עם קופה ונראה כמו סירת מרוץ בעיצוב החד שלו. יונדאי איוניק 6 מציגה עיצוב קופה 4 דלתות אווירודינמי במיוחד, עם מקדם גרר נמוך במיוחד של 0.21 בלבד. העיצוב נשאר "נאמן" לדגם הקונספט המקדים, יונדאי נבואה. על חזית הדגם ומאחור יש את הסמן העדכני של יונדאי וכמו ביונדאי איוניק 5 יחידות התאורה בדגם מתאפיינות בעיצוב בסגנון פיקסלים ובאיוניק 6 יש לא פחות מ-700 "פיקסלים מוארים" כאלו בפנסי החזית, מאחור, בפנסי הבלימה ועל הספוילר האחורי.

פנים המכונית מציג עיצוב מודרני וחדיש למדי עם דשבורד נקי למעט שני מסכים אחד למולטימדיה ואחד ללוח המחוונים המחוברים למסך אחד גדול בקוטר 12.3 אינץ'. יונדאי שמה דגש בדגם על תאורה עשירה העוטפת את הנוסעים עם אפשרות לבחירה מבין 64 צבעים שונים וכמו באיוניק 5 מוט העברת ההילוכים נמצא מאחורי גלגל ההגה, אופציה למערכת שמע משודרגת של BOSE וממשק בקרת אקלים מבוסס מסך מגע שמעליו פס צר של כפתורים פיזיים עבור שליטה על עוצמת השמע וקיצורים למערכת המולטימדיה ומצלמות החנייה.
## מפרט טכני
האיוניק 6 משווקת עם שתי יחידות הנעה חשמליות.

* מנוע חשמלי אחורי המספק 170 כ"ס ומומנט מרבי של 35.7 קג"מ. סוללת ליתיום-יון בקיבולת 53 קוט"ש. נתון התאוצה מ-0 ל-100 קמ"ש עומד על 8.8 שניות, המהירות המרבית מוגבלת אלקטרונית של 185 קמ"ש. צריכת אנרגיה עומדת על 140 וואט-שעה לק"מ.
* מנוע חשמלי המספק 228 כ"ס ומומנט מרבי של 35.7 קג"מ (הנעה אחורית) או 325 כ"ס ומומנט מרבי של 61.7 קג"מ (הנעה כפולה). סוללת ליתום-יון בקיבולת 77.4 קוט"ש המאפשרת טווח נסיעה חשמלי של 610 ק"מ (הנעה אחורית). נתון התאוצה מ-0 ל-100 קמ"ש עומד על 7.4 שניות (הנעה אחורית) ו-5.1 שניות (הנעה כפולה), המהירות המרבית מוגבלת אלקטרונית של 185 קמ"ש.

## גלריה

0 Hyundai Ioniq 6 4.jpg|מבט אחורי
Hyundai IONIQ 6 CE Gravity Gold Matte (23).jpg|alt=|מבט אחורי
Hyundai IONIQ 6 CE Gravity Gold Matte (5).jpg
Hyundai IONIQ 6 CE Dark Gray Light Gray (10).jpg|alt=|פנים


## קישורים חיצוניים

* 

## הערות שוליים

איוניק 6
קטגוריה:מכוניות חשמליות
קטגוריה:כלי רכב המיוצרים בקוריאה הדרומית
קטגוריה:איוניק
קטגוריה:דגמי מכוניות שהושקו ב-2022
נדרים פלוס

**נדרים פלוס** היא פלטפורמה ישראלית לסליקת אשראי עבור בתי כנסת, עמותות, ומוסדות תורניים. הפלטפורמה מופעלת על ידי חברת **"מטרה הפקות בע"מ"** ועמותת "נדרים פלוס". החברה מספקת לגבאים מכשירי טאבלט שמוצבים בכניסה לבית הכנסת, ובהם ניתן להעביר תשלומים לכל גורם שרשום בנדרים פלוס.

## היסטוריה
עמותת "נדרים פלוס" נרשמה באוקטובר 2015, והחלה את פעילותה בראשית 2016. הצבת המכשירים בבתי הכנסת החלה כפיילוט בשכונת נווה יעקב ולאחר מכן ברכסים, חיפה ונתיבות. על פי דיווחי החברה, נכון ליוני 2022, רשומים ב"נדרים פלוס" למעלה מ-6,800 מוסדות, שלהם נתרמו כ-16.6 מיליון תרומות חד פעמיות והוקמו כ-350,000 הוראות קבע. מחזור הכספים של עמותת "נדרים פלוס" לשנת 2020 עמד על למעלה מ-37 מיליון ש"ח.

בינואר 2018 הקים מייסד עמותת נדרים פלוס חברה מסחרית בשם "נדרים פלוס שירותים פיננסיים בע"מ". במרץ 2022 הודיעה החברה לרשם החברות על פירוקה מרצון.

בפברואר 2019 הקים אליהו ארואס את חברת "מטרה הפקות בע"מ" המפעילה את פלטפורמת "נדרים פלוס" לצד העמותה.

החל מיוני 2019 מגדירה "נדרים פלוס" את כספי התרומות המועברים דרכה ככספים שנתרמו למענה ועל שמה. העמותה מעבירה את התרומות למוסדות התואמים את מטרותיה, או למוסד ספציפי באם נקבע כזה על ידי התורם.

## פעולות נוספות
במכשירי נדרים פלוס ניתן לבצע פעולות נוספות כמו הטענת כרטיס רב קו, מילוי מבחני דרשו וישיבה על קברו, תיקוף שעת הגעה לכולל, צפייה בזמני התפילה בבית הכנסת ובבתי כנסת סמוכים ועוד. על אף ביקורת שהועברה על פריצת "איסור האינטרנט" במגזר החרדי וביזוי בתי הכנסת, הורה הרב יצחק זילברשטיין כי מותר לאפשר טעינת רב קו בכניסה לבתי הכנסת כדי למנוע ביטול תורה.

בשבתות ומועדים אפשרות התשלומים בעמדות מושבתת והן משמשות להזעקת שירותי הצלה בעת חירום.

בתחילה היו מכשירי "נדרים פלוס" בבתי הכנסת מאושרים על ידי "משמרת הקודש והחינוך", אך לאחר שאופשרו פעולות אחרות במכשיר מלבד תרומות, סוכם על הסרת הפיקוח.

## ההתנגדות למכשיר נדרים פלוס
בכינוס נגד שימוש באינטרנט שהתקיים בשנת 2022 יצא הרב צבי מאיר זילברברג במתקפה נגד מכשירים אלו בטענה שזה מחדיר את האינטרנט לתוך הציבור החרדי. בעקבות כך החל קמפיין של פשקוילים נגד המכשיר, במספר מקומות קיצונים פרצו לבתי כנסת ושברו את המכשירים. בעקבות כך הודיעה החברה כי בכוונתה לשווק עמדות תרומה שיפעלו באמצעות שרת פרטי ולא יהיו מחוברות לרשת הכללית כאשר במכשיר יש סים מיוחד שיכול לתקשר רק עם ip אחד המוגדר מראש של החברה. כאשר בשרת שיושב על כתובת ה-ip מוגדרים מראש אתרים מאושרים וכך לא ניתן לגשת לרשת האינטרנט.

## קישורים חיצוניים
* 
* 
* אפליקציית נדרים פלוס לאנדרואיד באתר גוגל פליי
* 
* 
* יאיר לוי, משה ויסברג המשפיע החסידי שהצית את השטח במאבק נגד ה"נדרים פלוס" באתר בחדרי חרדים

## הערות שוליים

קטגוריה:ישראל: עמותות
קטגוריה:אמצעי תשלום
קטגוריה:אתרי אינטרנט שהושקו ב-2015
קטגוריה:נתיבות: כלכלה
קטגוריה:חברות ישראליות
אחמד סלמן

**אחמד איברהים סלמאן** (בערבית: **أحمد ابرهيم سلمان**; נולד ב-22 במרץ 2004) הוא כדורגלן ערבי-ישראלי, המשחק בעמדת החלוץ בבני סכנין מליגת העל.

## קריירת מועדונים
סלמאן נולד בשכונת בית צפאפא שבמזרח ירושלים, ישראל, למשפחה ערבית-מוסלמית.

הצטרף למחלקת הנוער של הפועל קטמון ירושלים כאשר היה בן 14, והמשיך בה גם תחת השם הפועל ירושלים לאחר האיחוד בין המועדונים.

ב-31 ביולי 2021 ערך את הופעת הבכורה שלו בקבוצה הבוגרת של הפועל ירושלים, בניצחון 1–0 נגד בית"ר ירושלים, במסגרת שלב הבתים של גביע הטוטו. ב-21 בדצמבר 2021 הבקיע את שער הבכורה שלו בבוגרים בליגת העל בניצחון 3–1 נגד הפועל נוף הגליל.

ב-10 בינואר 2023 נרכש על ידי מכבי נתניה מליגת העל, תמורת כמיליון שקל.

## קריירה בינלאומית
שיחק כחלוץ נבחרת הנוער של ישראל עד גיל 19 במוקדמות ובטורניר הסופי, באליפות אירופה לנוער 2022, ואף הבקיע את שער היתרון הזמני מול סרביה בשלב-הבתים של הטורניר הסופי שנגמר בתיקו 2–2. בסך הכל, לסלמאן שני שערים מתוך 21 הופעות במדי נבחרת הנוער.

## חיים אישיים
לומד ב לתואר ראשון בחינוך וחברה, עם התמחות בספורט.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:חלוצי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני מכבי נתניה
קטגוריה:כדורגלני בני סכנין
קטגוריה:מוסלמים
קטגוריה:ישראלים שנולדו ב-2004
אנאו ביטרי

**אנאו ביטרי** (באלבנית: **Eneo Bitri**; נולד ב-26 באוגוסט 1996 בבראט שבאלבניה) הוא כדורגלן אלבני המשחק בעמדת הבלם בקבוצת פרטיזן טירנה מליגת העל האלבנית.

## קריירת מועדונים
ביטרי החל את הקריירה המקצוענית שלו בליגת העל האלבנית, בקבוצות טומורי, פרטיזן טירנה וקמזה.

ב-25 ביוני 2021 חתם ביטרי באסטנה מליגת העל הקזחית. ב-2 ביולי ערך את הופעת הבכורה שלו במועדון, בניצחון 4-3 על שחטר קראגנדי במסגרת המחזור ה-19 בליגה לעונת . ב-29 ביולי הבקיע את שער הבכורה שלו במועדון, בהפסד 2-1 לאריס סלוניקי במסגרת סיבוב המוקדמות השני של הקונפרנס ליג לעונת 2021/2022. הוא ערך שבע הופעות ליגה במדי המועדון. ב-2 בינואר 2022 אסטנה הודיעה כי ביטרי עזב את המועדון בהסכמה הדדית.

ב-11 בינואר 2022 חתם פעם נוספת בפרטיזן טירנה מליגת העל האלבנית. בחצי העונה הראשונה שלו במועדון ערך 17 הופעות ליגה והבקיע שני שערים.

## תארים
;פרטיזן טירנה
* הסופר קאפ האלבני (1): 2019/2020

## קישורים חיצוניים

## הערות שוליים

קטגוריה:כדורגלנים אלבנים
קטגוריה:בלמי כדורגל אלבנים
קטגוריה:כדורגלני פרטיזן טירנה
קטגוריה:כדורגלני אסטנה
קטגוריה:כדורגלני גיור
קטגוריה:כדורגלני קרקוביה קרקוב
קטגוריה:אלבנים שנולדו ב-1996
נמל התעופה אינסברוק

**נמל התעופה אינסברוק** הוא שדה תעופה בין-לאומי, הממוקם בעיר אינסברוק, בירת מדינת טירול שבאוסטריה. עקב מיקומו בעמק בלב רכס הרי האלפים הוא ידוע בנוף המרהיב הנשקף סביבו ובקשיי הטיסה אליו וממנו.

## נמל התעופה
נמל התעופה נפתח ב-1925. הוא שוכן בפאתיה המערביים של אינסברוק, על גדת הנהר אין, בגובה של 581 מטר מעל פני הים.

בנמל נמצאים טרמינל נוסעים אחד ללא גשרי עלייה למטוס, רחבות חנייה אחדות ומסלול טיסה בודד באורך של 2,000 מטר. מסלולי ההסעה בו קצרים ומצריכים את המטוסים שפניהם להמראה לנסוע על חלק ממסלול הטיסה עד סופו ולהסתובב שם לקראת ההמראה. הנמל מסוגל לקלוט מטוסי נוסעים עד לגודל של בואינג 767.

ההרים המקיפים את הנמל ומשטר הרוחות ביניהם יוצרים קשיים משמעותיים בגישה אל הנמל ובהמראה ממנו. עקב כך הוא מוגדר כנמל תעופה בקטגוריה C וטייסים נדרשים לעבור הכשרה מיוחדת לקראת הפעולה בו. כמו כן דגמי המטוסים המורשים לפעול בנמל הוא מוגבל. בשנת 1972 התרסק מטוס מנהלים שווייצרי שהגיע מבריטניה במהלך גישה לנחיתה בנמל ושני יושביו נספו.

גישת כלי טיס אל מסלול הטיסה בנמל ממזרח כרוכה במעבר בגובה נמוך מעל מרכזה של אינסברוק.

הטרמינל בנמל נחנך לקראת אולימפיאדת החורף 1964 שנערכה באינסברוק. בשנת 2017 הוכרז על כוונה להחליפו בטרמינל חדש ומודרני.

## פעילות
כ-15 חברות תעופה פועלות בנמל. פועלים אליו וממנו קווי טיסה קבועים אל בירת אוסטריה וינה ולגרמניה, בריטניה והולנד. בנוסף נערכות אליו טיסות עונתיות רבות מהמדינות שנזכרו וכן מפינלנד, שוודיה, דנמרק, בלגיה, לוקסמבורג, איטליה, יוון, ספרד וישראל. בחודשי החורף מתגברת הפעילות בנמל לרגל בואם של תיירים רבים המבקשים לעסוק בספורט חורף באזור.

מספר הנוסעים העוברים בנמל נמצא בעלייה עקבית מאז 2005 ובשנת 2019 הגיע לשיא שנתי של 1,144,471. לאחר מכן צנח מספר הנוסעים עקב מגפת הקורונה.

## קישורים חיצוניים
* 

* היסטוריה של הנמל 
* סרטון על טיסה מנמל התעופה, באתר יוטיוב

## הערות שוליים

אינסברוק
קטגוריה:אינסברוק
IHeartMedia

**iHeartMedia** הוא תאגיד תקשורת המונים אמריקאי שנוסד ב-1972.

התאגיד אחראי על שידורי רדיו, פודקאסטים, מדיה דיגיטלית ואירועים חיים. החברה מחזיקה ביותר מ-850 תחנות רדיו AM ו-FM  בארצות הברית. כמו כן, החברה הייתה אחראית על שידור רדיו ופודקאסטים באינטרנט.

מאז 2014, התאגיד אחראי על פרסי המוזיקה של iHeartRadio.

## קישורים חיצוניים

* 

## הערות שוליים

קטגוריה:חברות הנסחרות בנאסד"ק
קטגוריה:חברות תקשורת אמריקאיות
קטגוריה:סן אנטוניו
קטגוריה:חברות תקשורת המונים בארצות הברית
Run (שיר של בקי היל וגלנטיס)

"**Run**" הוא סינגל של הזמרת-יוצרת הבריטית, בקי היל, והצמד המוזיקלי השוודי, גלנטיס, שיצא, על ידי חברת התקליטים פולידור רקורדס ואקו רקורדס, ב-25 בפברואר 2022. השיר מופיע בגרסת הדלוקס של אלבום האולפן הראשון של היל, *[[Only Honest on the Weekend]]*.

נכון ליוני 2022, השיר הושמע למעלה מ-6.5 מיליון פעמים ביוטיוב, ולמעלה מ-30 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בקי היל
קטגוריה:שירי גלנטיס
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי MNEK
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת פולידור רקורדס
יוקסטה

**יוקסטה** (ביוונית עתיקה: **Ἰοκάστη** ) המוכרת גם כ**אפיקסטה** (ביוונית עתיקה: **Ἐπικάστη**) היא דמות מהמחזה "אדיפוס המלך" מאת סופוקלס. הייתה בתו של מנוקיאוס, צאצא של הספרטוי אכיון, ומלכת תבאי. היא הייתה אשתו של לאיוס, ואחר כך של בנם אדיפוס, וגם האם והסבתא של אנטיגונה, אטאוקלס, פוליניקס ואיסמנה. היא הייתה גם אחותו של קריאון וחמותו של היימון.

## ביוגרפיה
### מהלך חייה
לאחר נישואיהם של לאיוס ויוקסטה הזהירה אותם האורקל מדלפי שאם יביאו ילד לעולם, הילד ירצח את אביו וישכב עם אמו, וניבאה גם כי תהיה מלחמת אחים בין שני בניו. באחד הערבים, השתכר לאיוס, ויוקסטה נכנסה להיריון. לאחר הולדת התינוק, לאיוס ציווה לקשור את רגליו ושלח את אחד מעבדיו, הרועה, לנטוש את התינוק בהר מרוחק.

הרועה של לאיוס ריחם על התינוק, ובמקום לנטוש אותו, נתן אותו לרועה אחר בשירותו של המלך פוליבוס מקורינתוס. המלך פוליבוס ואשתו היו חסרי ילדים, ולכן הם שמחו במתנתם. הם גידלו את התינוק עד שהגיע לבגרות. אדיפוס גדל בקורינתוס בהנחה שהוא הבן הביולוגי של פוליבוס ואשתו. כששמע שמועות על כך שהוא מאומץ, הוא החליט להתייעץ עם האורקל מדלפי. האורקל סיפרה לו כי נגזר עליו להרוג את אביו ולהתחתן עם אמו. מחשש לשלומם של הוריו האהובים, החליט אדיפוס לברוח מקורינתוס לפני שהספיק לבצע את החטאים שהאורקל הזהירה מפניהם. במהלך מסעותיו, אדיפוס נתקל בלאיוס במעבר צר. לאחר ויכוח סוער בנוגע לזכות קדימה, אדיפוס הרג את לאיוס, והגשים ללא ידיעתו את המחצית הראשונה של הנבואה.

לאחר הירצחו של בעלה, נכנס אדיפוס לתבאי - העיר שבה התגוררה יוקסטה. אדיפוס הצליח לענות על כל שאלותיו של הספינקס, והרשים את יוקסטה האלמנה. היא התחתנה איתו ואדיפוס הומלך למלך תבאי, אף שהיא לא ידעה כי בעלה הטרי הוא בנה וכי הוא היה זה שרצח את לאיוס בדרכו לעיר תבאי. לזוג נולדו ארבעה ילדים: שתי בנות - אנטיגונה ואיסמנה, ושני בנים - אטאוקלס ופוליניקס. בכך למעשה התגשמה נבואתה של האורקל במלואה: אדיפוס, בנה של יוקסטה שהוגלה מהעיר תבאי, רצח את אביו והתחתן עם אמו. בשל כך, פשטה מגפת דבר בעיר, כיוון שהאלים ביקשו להעניש את תושבי המקום על חטא זה. כשהבינה יוקסטה את פשעהּ, החליטה לשלוח יד בנפשה.

### מותה
קיימות גרסאות שונות בנוגע למותה. בגרסתו של סופוקלס, אדיפוס הבין מהמגפה שהתחוללה בעירו כי זהו עונש על רצח אביו וגילוי העריות שביצע. כשיוקסטה שמעה את מסקנתו, היא תלתה את עצמה. בגרסתו של אוריפידס, היא המשיכה לשאת על עצמה את החרפה וחיה בתבאי, עד שהתאבדה לאחר ששני בניה הרגו זה את זה במאבקם על הכתר.

בשתי הגרסאות, בעקבות ההבנה של חטאו אדיפוס עוקר את עיניו. סופוקלס גוזר גלות על אדיפוס ועל בתו, אנטיגונה. מאוחר יותר, במהלך המלחמה בין אטאוקלס לפוליניקס, אוריפידס וסטטיוס מתירים לו ולאנטיגונה לשהות בין חומותיה של תבאי.

## אילן יוחסין

## ראו גם
*תסביך יוקסטה

## קישורים חיצוניים

## הערות שוליים

קטגוריה:דמויות מהמיתולוגיה היוונית
קטגוריה:תבאי: אישים מיתולוגיים